आं सरकारखौ दानि थासारिखौ बुजिनो खावलायो आरो बड'लैन्ड राज्योखौ थाबैनो दाफुंनायासो जेंनाखौ सुस्रांनाय जागोन होन्ना गोख्रों रावजों बिथांआ बुंबावो ।दुलाराय आसाम बेंगलि फेदारेसननि बोसोनगिरि सुसिल दास बिथांआ बुङोदि,आं गासै बिदा फंबायफोरखौ मिथिहोनो लुबैयैदि जाय बिथांमोनहा बे सुबुं गौमायाव बाहागो लादों,जोंनि बेंगलि फेदारेसनआ आलादा राज्यो बड'लैन्डनि दाबिखौ हेफाजाब होयो जि जायगायाव गोग्लैसोनानै थानाय,नाख्रेबजानाय आसामनि सुबुंफोरा जयै आरो गोजोनै थागोन,फै जों बयबो खौसेयै अनागारिफोरजों जुजिनो होन्ना बिथांआ बुंबावो ।दुलाराय आसाम गर्खा सन्मिल नि लेङाइ आफादगिरि माधब चेट्रि बिथांआ बुङोदि,जायनि थाखाय सरकारजों नांगासिनो दं,बे सैथो आरो भारत संबिजिराव लिरनाय दं ।